ngayon lamang ba mangyayaring ang mga binatay mabibilanggo ng dahil sa pagtatanggol ng kalayaan? nasaan ang mga patay, nasaan ang mga nabaril? bakit tataliwakas ngayon? ngunit sino kaya ang hangal na sumulat ng mga gayong paskin? ang tanong na pagalit ng isa. ano ang mayroon sa atin? ang sagot ni isagani hindi natin katungkulan ang magsiyasat, siyasatin nila! bago matanto ang ayos ng pagkakasulat ay hindi natin kailangan ang magpakita ng pagkampi sa mga ganitong sandali. doon sa may panganib, doon tayo dapat pumaroon, sapagkat doon naroon ang karangalan! kung ang sinasabi ng mga paskin ay kasang ayon ng ating karangalan at mga damdamin, sino man ang sumulat, ay mabuti ang ginawa, nararapat nating pasalamatan at agarin nating isama sa kaniya ang ating lagda. kung hindi kapit sa atin, ang ating inuugali at ang ating mga budhi ay sadya nang tumututol sa anomang sumbong. nang madingig ni basilio ang gayong pagsasalita, kahit na mahal sa kaniya si isagani, ay pumihit at umalis.